Source: http://www.finlex.fi/fi/laki/alkup/1987/19871288
Timestamp: 2019-02-18 12:06:22+00:00
Document Index: 15982427

Matched Legal Cases: ['§6', '§13', '§ 14', '§15', '§20', '§26', '§ 28']

Laki lääkärintoimen harjoittamisesta annetun… 1288/1987 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1987 › 1288/1987
1288/1987
muutetaan lääkärintoimen harjoittamisesta 14 päivänä heinäkuuta 1978 annetun lain (562/78) 3§:n 1 momentti, 6 §, 13 §:n 2 momentti, 14 ja 15§, 26§:n 2 momentti ja 28§ sekä
lisätään lain 3 lukuun uusi 20 a§ seuraavasti:
Henkilön toimittua lääketieteellisen perustutkinnon suorittamisen lisäksi 2§:n 1 momentissa tarkoitetuissa laitoksissa asetuksella säädettävän ajan tai suoritettua muussa pohjoismaassa vastaavan palvelun ja osoitettua täyttävänsä asetuksella säädettävät mahdolliset muut pätevyysvaatimukset lääkintöhallitus myöntää hakemuksesta hänelle oikeuden harjoittaa itsenäisesti lääkärin ammattia laillistettuna lääkärinä.
Mitä 2-5 §:ssä on säädetty, koskee vain Suomen kansalaista, lukuun ottamatta 2§:n 2 momenttia, jota sovelletaan myös muiden pohjoismaiden kansalaisiin.
Ulkomaalaiselle, joka on suorittanut 2§:n 1 momentissa tarkoitetun tutkinnon ja jolla on tehtävän edellyttämä, asetuksella säädettävä pätevyys sekä riittävä kielitaito, lääkintöhallitus voi erityisestä syystä hakemuksesta myöntää luvan määrääminsä ehdoin 2-5 §:ssä tarkoitettuihin tehtäviin.
Lääkintöhallitus voi peruuttaa 2 momentissa tarkoitetun luvan, jos siihen harkitaan olevan syytä.
Sen lisäksi, mitä tässä pykälässä säädetään, on muiden pohjoismaiden kansalaisista säädetty erikseen.
Jokainen lääkärintoimen harjoittaja on toimessaan lääkintöhallituksen ja lääninhallituksen valvonnan alainen sekä velvollinen noudattamaan, mitä lääkintöhallitus tai lääninhallitus säännösten tai määräysten nojalla määrää, sekä antamaan lääkintöhallituksen tai lääninhallituksen pyytämät ilmoitukset, selitykset ja selvitykset.
Jos lääkärintoimen harjoittaja on iän, sairauden tai muun syyn vuoksi käynyt taikka toiminnallaan osoittanut käyneensä osittain tai kokonaan kykenemättömäksi harjoittamaan lääkärintointa, lääkintöhallitus voi julistaa hänet toistaiseksi menettäneeksi oikeuden lääkärintoimen harjoittamiseen tai rajoittaa sitä.
Jos on perusteltua aihetta otaksua, että lääkärintoimen harjoittaja on käynyt kykenemättömäksi harjoittamaan lääkärintointa, lääkintöhallitus voi asian selville saamiseksi määrätä hänet lääkärintarkastukseen ja hankkia muun tarvittavan selvityksen sekä kieltää häntä lääkärintointa harjoittamasta, kunnes kysymys hänen kykenemättömyydestään on lopullisesti ratkaistu. Lääkärintarkastuksessa voidaan ottaa tarpeelliset näytteet ja suorittaa muu tutkimus, joka voi tapahtua ilman sanottavaa haittaa.
Lääkintöhallitus ja lääninhallitus voivat tarvittaessa määrätä suoritettavaksi lääkärintoimen harjoittajan vastaanotto-, tutkimus- ja hoitotilojen sekä potilaskortiston tarkastuksen. Tarkastuksen toimittajaksi voidaan määrätä vain laillistettu lääkäri.
Jollei lääkärintoimen harjoittaja alistu 1 tai 2 momentissa tarkoitettuun tarkastukseen tai muuhun tarvittavaan selvitykseen, poliisiviranomaisen on annettava tarvittavaa virka-apua.
20 a§
Lääkintöhallitus voi julistaessaan lääkärin menettäneeksi oikeuden harjoittaa lääkärintointa taikka kieltäessään lääkäriä harjoittamasta lääkärintointa tai rajoittaessaan sitä määrätä lääkärintointa yksityisesti harjoittaneen erityisestä syystä luovuttamaan potilastietoja koskevat asiakirjat ammatinharjoittamispaikkakuntansa terveyskeskukseen erillisarkistona hoidettaviksi.
Lääkintöhallitus julkaisee vuosittain luettelon lääkärintoimen harjoittajista.
Muutoksenhausta lääkintöhallituksen tämän lain nojalla antamiin päätöksiin on voimasssa, mitä muutoksenhausta hallintoasioissa annetussa laissa (154/50) säädetään. Edellä 14-20 ja 20 a§:ssä tarkoitettu päätös on valituksesta huolimatta heti täytäntöönpantava.
Hallituksen esitys 164/87
Talousvaliok. miet. 9/87
Suuren valiok. miet. 155/87
3§6§13§ 14§15§20 a§26§ 28§